**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IX. volebné obdobie**

Číslo: KNR-VHZ-2243/2024-11

**491a**

# **S p o l o č n á s p r á v a**

výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohodou o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane **(tlač 491a)**

**I.**

Predseda Národnej rady Slovenskej republiky rozhodnutím č. 586 z 23. októbra 2024 pridelil návrh na prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Za gestorský výbor určil Výbor Národnej rady Slovenskej republiky pre hospodárske záležitosti.

**II.**

Ústavnoprávny výbor Národnej rady Slovenskej republiky o návrhu rokoval 21. novembra 2024 a prijal uznesenie č. 223.

Výbor Národnej rady Slovenskej republiky pre hospodárske záležitosti o návrhu rokoval 25. novembra 2024 a prijal uznesenie č. 120.

Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky **vysloviť súhlas** s Dohodou o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane a rozhodnúť, že ide o **medzinárodnú zmluvu podľa čl. 7 ods. 5** Ústavy Slovenskej republiky, ktorá má prednosť pred zákonmi.

**III.**

Gestorský výbor odporúča Národnej rade Slovenskej republiky

podľa čl. 86 písm. d) Ústavy Slovenskej republiky

**vysloviť súhlas**

s Dohodou o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane a

**rozhodnúť,**

že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.

**IV.**

Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane **(tlač 491a**), vrátane návrhu uznesenia Národnej rady Slovenskej republiky, bola schválená uznesením gestorského výboru č. 140 z 26. novembra 2024.

Týmto uznesením výbor zároveň poveril spoločného spravodajcu Jaroslava Mega, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky.

Bratislava 26. novembra 2024

Róbert **P u c i, v.r.**

predseda Výboru NR SR

pre hospodárske záležitosti

Príloha k spoločnej správe výborov

(tlač **491a**)

### N á v r h

číslo............

Uznesenie

Národnej rady Slovenskej republiky

z ............

k návrhu na vyslovenie súhlasu Národnej rady Slovenskej republiky s Dohodou o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Národná rada Slovenskej republiky**

podľa čl. 86 písm. d) Ústavy Slovenskej republiky

1. **vyslovuje súhlas**

s Dohodou o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane

**a**

1. **rozhodla, že**

ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.